Foto: Elcomercio.es Ispaniyaning Mayorka orolida bir guruh velosipedchilarni avtomobil urib ketdi. Buning oqibatida 9 nafar germaniyalik jarohat oldi. Bu haqda ABC nashri xabar bermoqda. Nashr ma’lumotlariga ko‘ra, voqea Kapdepera viloyatida 5 aprel ertalab yuz bergan. Porsche Cayenne avtomobili haydovchisi noma’lum sabablarga ko‘ra velosipedchilarni bosib ketgan. Mashina rulida 30 yoshlar atrofidagi ispaniyalik bo‘lgan. “9 velosipedchidan ikki nafari jiddiy, 7 nafari yengil jarohat olgan”, deb ma’lum qilgan nashr. Jarohatlanganlarga tibbiy yordam ko‘rsatilgan. Yo‘l politsiyasi voqea tafsilotlarini o‘rnatish uchun tergov boshlagan. Foto: Elcomercio.es